**106/2016.(IV.20.) Kgy. sz. határozat**

Szombathely Megyei Jogú Város Közgyűlése a „Javaslat a volt EPCOS telephely és kapcsolódó területek fejlesztési koncepciójának jóváhagyására” című előterjesztést megtárgyalta és a Szent László király utcai korábbi EPCOS telephely fejlesztése érdekében az alábbi döntéseket hozta:

1. I. ütemként a Közgyűlés elhatározza az 1. számú mellékleten feltüntetett 18-19-20-as tömb fejlesztését az alábbi funkciókkal:

* 18-as épület földszintjén: kereskedelmi funkciók kialakítása
* 18-as épület emeletén: Vívó Akadémia elhelyezése,
* 19-es épület: régi Cserkészház felújítása és funkciójának visszaállítása,
* 20-as épület: Szombathelyi Asztalitenisz Kör elhelyezése.

2. A Közgyűlés felkéri a polgármestert, hogy a Szabályozási Terv módosítását követően haladéktalanul gondoskodjon a 1. számú melléklet szerinti telekalakításról és társasház alapításról.

1. A Közgyűlés felkéri a polgármestert, hogy a Cserkészszövetséggel folytatott, finanszírozási lehetőségekre irányuló egyeztetések alapján a Cserkészház kialakításához szükséges, értékbecslésekkel alátámasztott ingatlan csereszerződést vagy hosszú távú bérleti jogviszony biztosításáról szóló szerződést készítse elő a Közgyűlés júniusi ülésére.

4. A Közgyűlés felhatalmazza a polgármestert, hogy a BMSK Zrt. által a Szombathelyi Vívóakadémia SE részére, a leendő vívóterem sportpadlójának beszerzésére nyújtott 2.300.000.- Ft összegű támogatáshoz – mivel a sportpadló még csak a jövőben fogja funkcióját betölteni és önkormányzati tulajdonú ingatlanban került raktározásra – az ingatlan tulajdonosa képviselőjeként tárolási szerződést kössön a BMSK Zrt.-vel.

5. A Közgyűlés felkéri a polgármestert, hogy a Magyar Vívószövetség által, illetőleg a Magyar Asztalitenisz Szövetség által elhatározott, 2016. és 2017. évi sportági fejlesztések támogatására vonatkozó, BMSK Zrt-vel kötendő támogatási szerződéseket terjessze a Közgyűlés elé.

**Felelősök:** Dr. Puskás Tivadar, polgármester

 Illés Károly, alpolgármester

 Molnár Miklós, alpolgármester

Dr. Károlyi Ákos, jegyző

(A végrehajtás előkészítéséért:

Szakály Szabolcs, a Városfejlesztési Osztály vezetője)

**Határidő:** 1. pont: azonnal

 2. pont: Szabályozási Terv módosítását követő 90 nap

 3. pont: a Közgyűlés júniusi ülése

 4. pont: 2016. május 15.

 5. pont: folyamatos